CELEX: 32021R1917
Language: el
Date: 2021-11-03 00:00:00
Title: Κανονισμός (ΕΕ) 2021/1917 της Επιτροπής της 3ης Νοεμβρίου 2021 για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά την προσθήκη της ουσίας 2-4-(μεθυλοφαινοξυ)-N-(1H-πυραζολ-3-υλο-)-N-θειοφαιν-2-υλομεθυλ)ακεταμίδιο στον ενωσιακό κατάλογο αρωματικών υλών (Κείμενο που παρουσιάζει ενδιαφέρον για τον ΕΟΧ)

4.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 389/15
               
            
         ΚΑΝΟΝΙΣΜΟΣ (ΕΕ) 2021/1917 ΤΗΣ ΕΠΙΤΡΟΠΗΣ
         της 3ης Νοεμβρίου 2021
         για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά την προσθήκη της ουσίας 2-4-(μεθυλοφαινοξυ)-N-(1H-πυραζολ-3-υλο-)-N-θειοφαιν-2-υλομεθυλ)ακεταμίδιο στον ενωσιακό κατάλογο αρωματικών υλών
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για αρωματικές ύλες και ορισμένα συστατικά τροφίμων με αρωματικές ιδιότητες που χρησιμοποιούνται εντός και επί των τροφίμων και για την τροποποίηση του κανονισμού (ΕΟΚ) αριθ. 1601/91 του Συμβουλίου, του κανονισμού (ΕΚ) αριθ. 2232/96, του κανονισμού (ΕΚ) αριθ. 110/2008 και της οδηγίας 2000/13/ΕΚ (1), και ιδίως το άρθρο 11 παράγραφος 3,
         Έχοντας υπόψη τον κανονισμό (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (2), και ιδίως το άρθρο 7 παράγραφος 5,
         Εκτιμώντας τα ακόλουθα:
         
                     (1)
                  
                  
                     Το παράρτημα I του κανονισμού (ΕΚ) αριθ. 1334/2008 θεσπίζει ενωσιακό κατάλογο αρωματικών υλών και πρώτων υλών εγκεκριμένων για χρήση εντός ή επί των τροφίμων και καθορίζει τους όρους χρήσης τους.
                  
               
                     (2)
                  
                  
                     Με τον εκτελεστικό κανονισμό (ΕΕ) αριθ. 872/2012 της Επιτροπής (3) εγκρίθηκε ο κατάλογος των αρτυματικών υλών και εισήχθη ο εν λόγω κατάλογος στο μέρος Α του παραρτήματος Ι του κανονισμού (ΕΚ) αριθ. 1334/2008.
                  
               
                     (3)
                  
                  
                     Επικαιροποίηση του καταλόγου αυτού μπορεί να γίνεται σύμφωνα με την κοινή διαδικασία που αναφέρεται στο άρθρο 3 παράγραφος 1 του κανονισμού (ΕΚ) αριθ. 1331/2008, είτε ύστερα από πρωτοβουλία της Επιτροπής είτε ύστερα από αίτηση κράτους μέλους ή ενδιαφερόμενου μέρους.
                  
               
                     (4)
                  
                  
                     Στις 7 Δεκεμβρίου 2015 υποβλήθηκε στην Επιτροπή αίτηση για την έγκριση της χρήσης της ουσίας 2-4-(μεθυλοφαινοξυ)-N-(1H-πυραζολ-3-υλο-)-N-θειοφαιν-2-υλομεθυλ)ακεταμίδιο, (αριθ. FL 16.133), ως αρωματικής ύλης σε διάφορα τρόφιμα που εμπίπτουν, κατ’ ουσία, σε ορισμένες από τις κατηγορίες τροφίμων που αναφέρονται στον ενωσιακό κατάλογο αρωματικών υλών και πρώτων υλών. Η αίτηση αυτή κοινοποιήθηκε στην Ευρωπαϊκή Αρχή για την Ασφάλεια των Τροφίμων (στο εξής: Αρχή) προς γνωμοδότηση. Επίσης, η Επιτροπή κοινοποίησε την αίτηση στα κράτη μέλη σύμφωνα με το άρθρο 4 του κανονισμού (ΕΚ) αριθ. 1331/2008.
                  
               
                     (5)
                  
                  
                     Στη γνώμη που εξέδωσε στις 12 Σεπτεμβρίου 2018 (4), η Αρχή αξιολόγησε την ασφάλεια της ουσίας αριθ. FL 16.133 όταν αυτή χρησιμοποιείται ως αρωματική ουσία και κατέληξε στο συμπέρασμα ότι η χρήση της δεν προκαλεί ανησυχίες όσον αφορά την ασφάλεια, όταν περιορίζεται έως τα επίπεδα που καθορίζονται για διάφορα τρόφιμα διαφορετικών κατηγοριών τροφίμων. Η Αρχή ανέφερε επίσης ότι το συμπέρασμά της σχετικά με την ασφάλεια της ουσίας δεν ισχύει για τη δυνητική προσθήκη της ουσίας σε μη αδιαφανή ποτά, όπου η ουσία μπορεί να υποβληθεί σε φωτομετασχηματισμό. Η εν λόγω αρωματική ύλη θα πρέπει να προστίθεται μόνο σε αδιαφανή τρόφιμα και να συσκευάζεται σε περιέκτες προστατευόμενους από το φως.
                  
               
                     (6)
                  
                  
                     Σύμφωνα με το άρθρο 15 παράγραφος 1 στοιχείο γ) του κανονισμού (ΕΚ) αριθ. 1334/2008, οι πληροφορίες σχετικά με τους ειδικούς όρους αποθήκευσης και χρήσης θα πρέπει να παρέχονται στον πελάτη στην επισήμανση της αρωματικής ύλης και/ή των παρασκευασμάτων στα οποία έχει προστεθεί η εν λόγω αρωματική ύλη. Στην επισήμανση πάνω στους περιέκτες θα πρέπει να περιλαμβάνεται ένδειξη «να φυλάσσεται μακριά από το φως».
                  
               
                     (7)
                  
                  
                     Επίσης, η Αρχή σημείωσε ότι η ουσία αριθ. FL 16.133 είναι ουσία με ιδιότητες τροποποίησης της γεύσης.
                  
               
                     (8)
                  
                  
                     Η εν λόγω αρωματική ύλη δεν προορίζεται για πώληση στον τελικό καταναλωτή και, ως εκ τούτου, θα πρέπει να διατίθεται στην αγορά εφόσον εξασφαλίζεται ότι ο σκοπός αυτός αποφεύγεται.
                  
               
                     (9)
                  
                  
                     Λαμβανομένης υπόψη της γνώμης της Αρχής και δεδομένου ότι η χρήση της ουσίας αριθ. FL 16.133 ως αρωματικής ουσίας δεν προκαλεί ανησυχίες ως προς την ασφάλεια με τους συγκεκριμένους όρους χρήσης και δεν αναμένεται να παραπλανήσει τον καταναλωτή, είναι σκόπιμο να επιτραπεί η χρήση αυτή.
                  
               
                     (10)
                  
                  
                     Επομένως, το παράρτημα I μέρος Α του κανονισμού (ΕΚ) αριθ. 1334/2008 θα πρέπει να τροποποιηθεί αναλόγως προκειμένου να προστεθεί η ουσία 2-4-(μεθυλοφαινοξυ)-N-(1H-πυραζολ-3-υλο-)-N-θειοφαιν-2-υλομεθυλ)ακεταμίδιο στον ενωσιακό κατάλογο αρωματικών υλών.
                  
               
                     (11)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I μέρος Α του κανονισμού (ΕΚ) αριθ. 1334/2008 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Δεν επιτρέπεται η πώληση της αρωματικής ύλης 2-4-(μεθυλοφαινοξυ)-N-(1H-πυραζολ-3-υλο-)-N-θειοφαιν-2-υλομεθυλ)ακεταμίδιο στον τελικό καταναλωτή.
         
         
            Άρθρο 3
            Επιπλέον των απαιτήσεων επισήμανσης για αρωματικές ύλες που δεν προορίζονται για πώληση στον τελικό καταναλωτή σύμφωνα με το άρθρο 15 παράγραφος 1 στοιχείο γ) του κανονισμού (ΕΚ) αριθ. 1334/2008, στην επισήμανση των συσκευασιών ή περιεκτών παρέχονται οι ακόλουθες πρόσθετες πληροφορίες:
            
                        —
                     
                     
                        «Περιέχει την ουσία FL 16.133. Προστατεύστε τη από το φως ώστε να αποφευχθεί ο φωτομετασχηματισμός της.»·
                     
                  
                        —
                     
                     
                        ένδειξη όπως «να φυλάσσεται μακριά από το φως».
                     
                  
         
            Άρθρο 4
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 3 Νοεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 354 της 31.12.2008, σ. 34.
         
            (2)  ΕΕ L 354 της 31.12.2008, σ. 1.
         
            (3)  Εκτελεστικός κανονισμός (ΕΕ) αριθ. 872/2012 της Επιτροπής, της 1ης Οκτωβρίου 2012, για την έγκριση του καταλόγου αρτυματικών υλών που προβλέπεται στον κανονισμό (ΕΚ) αριθ. 2232/96 του Ευρωπαϊκού Κοινοβουλίου και του Συμβουλίου, την εισαγωγή του καταλόγου αυτού στο παράρτημα Ι του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου και για την κατάργηση του κανονισμού (ΕΚ) αριθ. 1565/2000 της Επιτροπής και της απόφασης 1999/217/ΕΚ της Επιτροπής (ΕΕ L 267 της 2.10.2012, σ. 1).
         
            (4)  EFSA Journal 2018·16(10):5421.
      
      
         
            ΠΑΡΑΡΤΗΜΑ
            Στο παράρτημα Ι μέρος Α τμήμα 2 πίνακας 1 του κανονισμού (ΕΚ) αριθ. 1334/2008 προστίθεται η ακόλουθη εγγραφή σχετικά με την ουσία με αριθ. FL 16.133:
            
               
                           «16.133
                        
                        
                           2-(4-μεθυλοφαινοξυ)-N-(1H-πυραζολ-3-υλο)-N-(θειοφαιν-2-υλομεθυλ)ακεταμίδιο
                        
                        
                           1374760-95-8
                        
                        
                           2237
                        
                        
                            
                        
                        
                           Τουλάχιστον 99 %, ύψος κορυφής (UPLC-UV, 254 nm)
                        
                        
                           
                                       1.
                                    
                                    
                                       Περιορισμοί της χρήσης ως αρωματικής ύλης, στις ακόλουθες κατηγορίες τροφίμων:
                                       Στην κατηγορία 1.4.: Αδιαφανή αρωματισμένα γαλακτοκομικά προϊόντα ζύμωσης, συμπεριλαμβανομένων των θερμικά επεξεργασμένων προϊόντων, και συσκευασμένα σε αδιαφανή συσκευασία/περιέκτες – 3 mg/kg κατ’ ανώτατο όριο
                                       Στην κατηγορία 3.0.: αδιαφανή παγωτά, συμπεριλαμβανομένων των παγωτών φρούτων (γρανίτες) και των παγωτών νερού, και συσκευασμένα σε αδιαφανή συσκευασία/περιέκτες – 3 mg/kg κατ’ ανώτατο όριο
                                       Στην κατηγορία 5.1.: αδιαφανή προϊόντα κακάο και σοκολάτας, συμπεριλαμβανομένων απομιμήσεων και υποκατάστατων σοκολάτας, και συσκευασμένα σε αδιαφανή συσκευασία/περιέκτες – 15 mg/kg κατ’ ανώτατο όριο
                                       Στην κατηγορία 5.2.: αδιαφανή είδη ζαχαροπλαστικής, στα οποία περιλαμβάνονται σκληρές και μαλακές καραμέλες, κ.λπ., εκτός από τα προϊόντα των κατηγοριών 05.1, 05.3 και 05.4, και συσκευασμένα σε αδιαφανή συσκευασία/περιέκτες – 15 mg/kg κατ’ ανώτατο όριο
                                       Στην κατηγορία 5.3: αδιαφανείς τσίχλες, και συσκευασμένες σε αδιαφανή συσκευασία/περιέκτες – 150 mg/kg κατ’ ανώτατο όριο
                                       Στην κατηγορία 5.4.: αδιαφανείς διακοσμήσεις [π.χ. για εκλεκτά αρτοσκευάσματα, γαρνιρίσματα (εκτός αυτών με βάση τα φρούτα) και γλυκές σάλτσες], και συσκευασμένες σε αδιαφανή συσκευασία/περιέκτες – 15 mg/kg κατ’ ανώτατο όριο
                                       Στην κατηγορία 12.5.: αδιαφανείς σούπες και ζωμοί, και συσκευασμένα σε αδιαφανή συσκευασία/περιέκτες – 3 mg/kg κατ’ ανώτατο όριο
                                       Στην κατηγορία 12.6.: αδιαφανείς σάλτσες και ομοειδή προϊόντα, και συσκευασμένα σε αδιαφανή συσκευασία/περιέκτες – 15 mg/kg κατ’ ανώτατο όριο
                                       Στην κατηγορία 14.1.4.: αδιαφανή αρωματισμένα ποτά, μόνο για ποτά με βάση το γάλα, και συσκευασμένα σε αδιαφανή συσκευασία/περιέκτες – 3 mg/kg κατ’ ανώτατο όριο
                                       Στην κατηγορία 16.: αδιαφανή επιδόρπια, εκτός των προϊόντων που καλύπτονται από τις κατηγορίες 1., 3. και 4., και συσκευασμένα σε αδιαφανή συσκευασία/περιέκτες – 3 mg/kg κατ’ ανώτατο όριο
                                    
                                 
                                       2.
                                    
                                    
                                       Η εν λόγω αρωματική ύλη δεν επιτρέπεται να πωλείται στον τελικό καταναλωτή.
                                    
                                 
                                       3.
                                    
                                    
                                       Παρέχονται οι ακόλουθες πληροφορίες: “περιέχει την ουσία FL 16.133. Προστατεύστε τη από το φως ώστε να αποφευχθεί ο φωτομετασχηματισμός της”. Οι περιέκτες πρέπει να είναι αδιαφανείς. Στην επισήμανση περιλαμβάνεται επίσης ένδειξη στους περιέκτες, όπως “να φυλάσσεται μακριά από το φως”.
                                    
                                 
                        
                            
                        
                        
                           EFSA»